Da NRK Fjernsynet begynte med barneprogramserien på begynnelsen av 1960-tallet, ble Kirsten Langbo en av artistene som ble engasjert til å lage enkeltstående programmer til serien. Eksempelvis var hun programleder for episoden som ble sendt 9. desember 1966. Der spilte hun ekspeditrise i kolonialbutikk, samtalte med en buktalerdukke og fremførte to av sine egne sanger.